**Eiropas atveseļošanas fonda pasākums “Atbalsta pasākumi cilvēkiem ar invaliditāti mājokļu vides pieejamības nodrošināšanai”**

**Piesakies savam atbalstam mājokļa vides pieejamības nodrošināšanai!**

Atveseļošanas fonda pasākums “Atbalsta pasākumi cilvēkiem ar invaliditāti mājokļu vides pieejamības nodrošināšanai”  (turpmāk – ANM mājokļa pielāgošana).

**Projekta apraksts:**atbalsts tiek sniegts viena mājokļa pielāgošanai darbspējas vecuma cilvēkiem (līdz 63 gadu vecumam, kā arī  bērniem ar invaliditāti no 15  līdz 17 gadiem) ar kustību traucējumiem, kuriem ir I vai II invaliditātes grupa un pārvietojas riteņkrēslā vai izmanto tehniskos pārvietošanās palīglīdzekļus.

No atbilstošās mērķa grupas, tiks veikta mājokļa pielāgošana **3 personām Ropažu novadā**.

**Finansējums:** Viena mājokļa vides pielāgošanai maksimālais attiecināmais finansējums **18 299**EUR bez pvn.

**Ko tas atvieglos vai uzlabos:** Individuālo mājokļu vides piekļūstamības uzlabošana sekmēs personu ar invaliditāti dzīves kvalitāti, kā arī sekmēs to iespēju dzīvot neatkarīgi un pilnvērtīgi (t.sk. sekmēs iespēju piekļūt veselības, izglītības un sociālajiem pakalpojumiem), kā arī veicinās iekļaušanos sabiedrībā un darba tirgū.

**Mērķa grupas persona atbilst pakalpojuma saņemšanai ja:**

* strādā (t.sk. pašnodarbinātā persona);
* mācās (jebkurā izglītības posmā);
* iesaistīts brīvprātīgā darbā (oficiāli noformētas līgumattiecības);
* nodarbojas ar paraolimpisko sportu un piedalās nacionālā vai starptautiskā mēroga sacensībās;
* darbojas nevalstiskā organizācijā;
* bezdarbnieks, kas piedalās aktīvās nodarbinātības pasākumos;
* apmeklē dienas aprūpes centru (DAC), specializētās darbnīcas, saņem "atelpas brīža" pakalpojumu.

**Pielāgojamā mājokļa nosacījumi:**

* Ir mērķa grupas personas īpašumā;
* Pirmās vai otrās pakāpes radinieka īpašumā (jāiesniedz būs mājokļa īpašnieka apliecinājums, ja daudzstāvu namā, tad apsaimniekotāja apliecinājums);
* Personas īpašumā esoša māja vai tās daļa, dzīvokļa īpašums vai tā daļa;
* Mājoklis, kurā persona ir deklarējusi savu dzīvesvietu;
* Ir noslēgts īres līgums uz vismaz 5 gadiem;
* Nav veikta nelegāla pārbūve un ēka nav avārijas stāvoklī;
* Nav iekrājušies parādi par dzīvesvietu.

**Iesniegumā jānorāda:**

1. Mērķa grupas personas dati vai likumiskā, vai pilnvarotā pārstāvja dati;
2. Dati par personas mājokli, kurā tiks veikti vides pielāgojumi;
3. Dokumenti, kas papildus jāpievieno iesniegumam (izraksts no ambulatorās slimnieka medicīniskās kartes (veidlapa Nr.027/u) vai ārstējošā ārsta atzinums, kurā norādīta pamatdiagnoze (SSK kods), izziņa, kas apliecina nodarbinātību, dzīvojamās telpas īres līguma kopiju, mājokļa komunālo maksājumu pēdējā kvīts);
4. Citus dokumentus, kas attiecas uz mājokli (mājokļa plāns u.c.), kurus iesniedz kopā ar iesniegumu;
5. Dokumenti, kuri apliecina atbilstību mērķa grupai;
6. Dokumenti par mājokli, kuri apliecina atbilstību pakalpojuma saņemšanai, kas ietver informāciju, ka nav saņemts brīdinājums par telpu īres izbeigšanu, nav uzsākta parādu piedziņa vai cits tiesvedību process.
7. apliecinājums par patiesas informācijas sniegšanu.

**Plašāka informācija par projektu, un atbildes uz biežāk uzdotajiem  jautājumiem:**[**https://www.lm.gov.lv/lv/atveselosanas-fonda-pasakums-259-personu-ar-invaliditati-majoklu-pielagosanai**](https://www.lm.gov.lv/lv/atveselosanas-fonda-pasakums-259-personu-ar-invaliditati-majoklu-pielagosanai)

**Līdz šā gada 10. novembrim iesniedzams mērķa grupas personas iesniegums.**

**Sūtīt iesniegumu uz**[**socialais.dienests@ropazi.lv**](mailto: socialais.dienests@ropazi.lv) **vai iesniegt klātienē Sociālā dienesta struktūrvienībās:**

**Stopiņu pagastā - Acones iela 4, Ulbroka, Stopiņu pagasts;**

**Ropažu pagastā - Rīgas iela 13, Ropaži, Ropažu pagasts;**

**Garkalnes pagastā - Brīvības gatve 455, Rīga;**

**Vangažu pilsētā - Meža iela 1, Vangažu pilsēta.**

[**Iesnieguma veidlapa.**](https://ld.riga.lv/files/Projekti%20SIF/Teksti%20relizem/Iesnieguma%20veidlapa.docx)

[**Infografika**](https://ld.riga.lv/files/Projekti%20SIF/Teksti%20relizem/Iespeja-cilvekiem-ar-invaliditati-Riga-sep2023.pdf)